
După treizeci şi ceva de ani de democraţie, politicienii şi-au 
cam epuizat mesajele electorale şantieristice, prin care îşi 
construiau edificii de jaf şi corupţie. Instruiţi la şcoala 
politică de „artă” impresionistă, aceştia joacă astăzi cu 
piese tari, trecînd la un nou stadiu: juisarea la scenă 
deschisă cu sloganul „alege-mă, sînt fierbinte!” Deşi 
„Ccărţile” sînt făcute, setul de alegri din acest an seamănă 
de pe acum cu copil îndelung aşteptat de nişte amorezaţi. 
Se ştie dinainte dacă e fată sau băiat, se ştie cine sînt finii, 
cine, naşii. Campania electorală e un joc de schimbări: 
cînd ei, cînd ăilalţi, dar toţi, cu aceeaşi treabă. Adică, 
treaba lor. „Pleacă ai noştri, vin ai noştri, noi răminem...” 
“ de mămăligă. Conţopiştii ne manipulează de la microfonul 

public, doar e an sub ocupaţie electorală. Manipularea a 
i devenit o practică legală. Ştiind că pensionarii reprezintă 
categoria cea mai prezentă la vot, premierul Ciolacu se 
arată preocupat şi pătruns de grija faţă de aceştia, 
promiţîndu-le un trai mai bun. Actualului premier i-au albit 
neuronii de grija poporului şi a ţării. De fapt, grija lui, fiind, 
aceea de a fi votat! „Mă, măgarilor”, strigă Ciolacu, cu 
privire la aşa-zisa lui grijă faţă de pensionari, „oamenii ăia 
au construit România, oamenii aceia sunt părinţii şi bunicii 
a 5 ra n i noştri! Eu nu pot lăsa acei oameni să moară de foame, să 
ViBiegesleas/oe jalial eugen 20 25 PA) aibă bani de medicamente! Sunt o prioritate a unui 
guvern condus de un social-democrat”. 


Baliverne! Banii pentru pensionari sînt risipiţi pe „specialii” ţării, de care niciun guvern nu s-a atins, 
pentru că de ei depinde libertatea guvernanţilor. De aceea se tot suplimentează bugetele MAI, SRI şi 
Justiţie! Banii pensionarilor care au construit România se scurg în buzunarele celor cu pensii speciale 
„aranjate”, fără contributivitate, cum prevede legea, pensii încasate de pe la 45 de ani, unele 
completate cu salarii post-pensionare! Banii sînt în buzunarele politicienilor, privilegiați ai sistemului, 
în buzunarele „handicapaţilor de lux”. Marcel Ciolacu, ca de altfel, toţi candidaţii, indiferent de partid, 
trebuie votaţi doar dacă dau cu semnătura că, odată ajunşi în fotoliu, vor demara o reformă la virf: 
reducerea numărului de parlamentari la 300, reducerea la jumătate a privilegiilor şi îndemnizaţiilor 
acestora, reducerea cu 50% a funcţionarilor din Parlament, desfiinţarea ministerele de tăiat frunză la 
cîini, reducerea personalului ministerelor rămase, reducerea funcţionărimii din consiliile judeţene şi 
primării, reducerea salariilor celor din conducerea instituţiilor de stat etc. Dar aceste măsuri sînt de 
domeniul SF-ului. De politicieni, de protejaţii şi argaţii lor nu se atinge nimeni! 


După cum se conturează, anul electoral 2024 va fi un teatru absurd, a la Eugen Ionesco, cu actori 
parazitari şi luptă îndîrjită pentru ciolan. Problema lor e care dintre ei va conduce, nu cum trebuie să 
conducă România! Maşinăria lor a mers prea departe pe mirişte, trebuie să ne mobilizăm, să ne 
apucăm de secerat, altfel ne cotropesc şi ne ucid dăunătorii şi bălăriile de tot felul. Ce-ar fi dacă prin 
vot n-am mai trage la căruţa lor? Dacă le-am face praf rîndurile, găştile şi planurile? 


să ne amintim că politicile publice ale guvernelor lui lohannis au fost fundamentate nu pe nevoile 
reale ale cetăţenilor, ci pe criterii mafiote, străine intereselor ţării. Încă un lucru de luat aminte: la 
recensămîntul din 2021 de fapt, băieţii din „servicii” au actualizat baza de date pentru voturi. În acest 
an electoral vor mişuna printre noi mulţi apostoli mincinoşi pe post de candidaţi şi se vor bate cu ţara 
în piept, vor jura credinţă în Dumnezeu, doar, doar ne vor convinge că sînt trimişii Domnului, potriviţi 
să vindece rănile neamului. Cu toţii îşi fac semnul crucii în faţa camerelor de luat vederi, invocînd 
rugăciunea profesională: „Doamne, ajută-mi şi de această dată la manipularea psihologică a 
electoratului”. Credincioşii pînă în măduva campaniei electorale şi niţel după, merg la hramuri de 
biserici, pupă icoanele cu zgomot, se închină cu gestică amplă, aprind lumînări, ca să vadă poporul 
cît de uşor se pot schimba la faţă, cît de minunaţi şi de credincioşi sînt, dar uită de Dumnezeu, poate 
chiar Îl înjură cînd se văd la putere şi vine vorba de nivelul de trai al românilor. Populaţia e tot mai mai 
scîrbită de lupta lor pentru putere, pentru că nici nu încape vorba despre intrarea în normalitatea atit 
de necesară, dacă luăm în calcul dezastrul economic şi social, destabilizarea în care a fost adusă 
economia de către mereu aceiaşi guvernanţi, schimbaţi doar la pempărşi şi rotiţi de la un mandat la 
altul. Indiferent de programele de guvernare, niciunul nu va conţine implantul necesar schimbării în 
bine, iar nota de plată uriaşă a campaniei electorale tot cetăţeanul plătitor de taxe şi impozite o va 
achita. Pînă la urmă, ajungem la replica personajului lui Caragiale: „Eu pentru cine votez ?”. 

